SVI พุ่ง 9% โบรกชี้กำไร Q2 โตเท่าตัว อานิสงส์รายได้ขายเพิ่ม-บาทอ่อนหนุน ชูเป้า 9.30 บ.
SVI วิ่งแรง 9% ลุ้นกำไรไตรมาส 2 โต 126% รับรายได้จากการขายเพิ่มขึ้น และเงินบาทอ่อนค่าหนุน นอกจากนี้ยังมีคำสั่งซื้อระยะยาวมากขึ้น หนุนจากความต้องการใช้ เทคโนโลยีใหม่ๆ แนะนำ “ซื้อ” ราคาเป้าหมาย 9.30 บ.
SVI วิ่งแรง 9% ลุ้นกำไรไตรมาส 2 โต 126% รับรายได้จากการขายเพิ่มขึ้น และเงินบาทอ่อนค่าหนุน นอกจากนี้ยังมีคำสั่งซื้อระยะยาวมากขึ้น หนุนจากความต้องการใช้ เทคโนโลยีใหม่ๆ แนะนำ “ซื้อ” ราคาเป้าหมาย 9.30 บ.
27 ก.ค. 2565

ผู้สื่อข่าวรายงานว่า วันนี้ (27 ก.ค.65) ราคาหุ้น บริษัท เอสวีไอ จำกัด (มหาชน) หรือ SVI ณ เวลา 11:00 น. อยู่ที่ระดับ 7.90 บาท บวก 0.65 บาท หรือ 8.97% สูงสุดที่ระดับ 8.05 บาท ต่ำสุดที่ระดับ 7.45 บาท ด้วยมูลค่าการซื้อขาย 87.85 ล้านบาท

บล.ดีบีเอส ระบุในบทวิเคราะห์ ว่า คาดกำไรสุทธิไตรมาส 2/65 เติบโตแข็งแกร่ง 126% จากงวดเดียวกันของปีก่อน จากแรงผลักดันสำคัญมาจากรายได้จากการขายเพิ่มขึ้น ส่วนอัตรากำไรขั้นต้นสามารถทำได้ดีโดยมีปัจจัยเงินบาทอ่อนช่วยหนุนด้วย นอกจากนี้โรงงานในไทยและกัมพูชาของบริษัทได้รับคำสั่งซื้อระยะยาวมากขึ้น โดยมีปัจจัยหนุนจากความต้องการใช้ เทคโนโลยีใหม่ๆ มีมากขึ้น เช่น 5G, Cloud computing, electronic shelf labels, industrial security cameras เป็นต้น
อีกทั้งยังมีการเติบโตจากภายนอกคือ การเข้าซื้อ Tohoku Solutions ก็จะให้ผลกำไรตั้งแต่ปี 65 ทั้งนี้แนะนำ “ซื้อ” ให้ราคาเป้าหมายที่ 9.30 บาท